Doi lei, testați pozitiv cu coronavirus la un parc safari din India.
Doi lei au fost testați pozitiv cu coronavirus la Etawah Safari Park din India. Animalele aveau temperatura corporală ridicată. În prezent, starea celor doi lei este monitorizată.
Doi lei au fost testați pozitiv cu coronavirus la Etawah Safari Park, în statul indian Uttar Pradesh, au anunțat reprezentanți ai parcului, potrivit CNN. Sursa citată menționează că cei doi lei au fost testați după ce angajații parcului safari au descoperit că animalele aveau temperatura corporală ridicată.În prezent, cei doi lei sunt în stare stabilă și în izolare, iar starea lor este monitorizată.În urmă cu 4 zile, opt lei de la o grădină zoologică din India s-au infectat cu Covid-19, relatează Reuters. Autorităţile indiene au declarat că virusul nu poate fi transmis de animale la oameni.Oficialii grădinii zoologice din oraşul Hyderabad au trimis probele către un laborator guvernamental pe 24 martie, după ce leii au prezentat probleme respiratorii. Rezultate au venit pe fondul unei creşteri uriaşe de cazuri în India.